МИНИСТЕРСТВО НА ОБРАЗОВАНИЕТО И НАУКАТА
НАЦИОНАЛЕН ДВОРЕЦ НА ДЕЦАТА

РЕГИОНАЛНО УПРАВЛЕНИЕ НА ОБРАЗОВАНИЕТО- БУРГАС
ОБЩИНА БУРГАС
БАСЕЙНОВА ДИРЕКЦИЯ - ЧЕРНОМОРСКИ РАЙОН- ВАРНА
И

ЦЕНТЪР ЗА ПОДКРЕПА НА ЛИЧНОСТНОТО РАЗВИТИЕ – БУРГАС
ОРГАНИЗИРАТ

НАЦИОНАЛЕН КОНКУРС ЗА РИСУНКА, КОМПЮТЪРНА РИСУНКА И ФОТОГРАФИЯ 
„МОРЕТО НЕ Е ЗА ЕДНА ВАКАНЦИЯ”- 2025 г.

Конкурсът е част от програмата на Община Бургас и Центъра за подкрепа на личностното развитие - Бургас за отбелязване на Международния ден на Черно море- 31 октомври.
Цел на конкурса: да привлече вниманието на учениците към проблема със замърсяването на крайбрежната зона, причинено от човешката дейност и да провокира активно екологично поведение за намаляване на отпадъците по плажната ивица и в морето.

Творбите трябва да са свързани със замърсяване на крайбрежната зона и морето, примери за активно екологично поведение или морски пейзаж.

 Раздел „Рисунка”:
В конкурса могат да участват деца и ученици от:

- Първа група – ученици от I до IV клас;

- Втора група – ученици от V до VII клас;
- Трета група – ученици  от VIII до ХII клас.
Всяко училище, клуб, читалище или творческа формация може да представи  до 6 рисунки.

Използвана техника – акварел, темпера, пастели, туш.
Формат на листа – 35 / 50 см с паспарту.

Раздел „Компютърна рисунка”:
Да са изработени на графична програма по избор (например: Adobe Photoshop, Corel DRAW, Adobe Illustrator, Microsoft Paint, Corel Painter Classic, Macromedia Free Hand, и др.)

Да не се използват готови обекти или картинки;

Да са нарисувани със свободна ръка с инструментите за рисуване на графичните редактори;

Творбите да са авторски.
За участие се приемат САМО РАЗПЕЧАТАНИ във фотостудио на фотохартия /гланц/ или център за дигитални услуги черно-бели и цветни фотографии на рисунките с формат 
/ А4/
Всеки участник може да представи  само по 1 компютърна рисунка, а всяко училище, клуб, читалище или творческа формация  – до 5 компютърни рисунки.
Не се журират творби, изпратени на електронната поща на ЦПЛР-Бургас.

Раздел „Фотография”:
В конкурса могат да участват индивидуално любители - фотографи в две възрастови групи:

- Първа възрастова група - ученици от V до VII клас;

- Втора възрастова група – ученици от VIII до ХII клас

За участие се приемат САМО РАЗПЕЧАТАНИ във фотостудио на фотохартия или център за дигитални услуги черно-бели и цветни фотографии с формат / А4/ . 
Снимките да са с минимална редакция с фотообработващ софтуер - да не са силно ретуширани и да не съдържат надписи, графики, рамки или дати.

Всеки участник може да изпрати само 1 творба. Серия от 3 снимки се счита за една творба/ триптих/.

Всяка творба трябва да бъде придружена със следната информация: трите имена на автора; клас ; училище/ клуб; име на ръководителя; телефон за връзка; адрес на офис на куриер, служебен или  домашен адрес, на който да се изпрати наградата, ако бъде присъдена такава.
Заявлението за участие в конкурс се прикрепва на гърба на творбата /изтегля се от сайта на ЦПЛР-Бургас: www.odk-burgas.com  -  Административни услуги/, и се изпраща

до 15 октомври 2025 г. на адрес:

За конкурса „Морето не е за една ваканция”

Център за подкрепа на личностното развитие

ул. „Райна Княгиня” 11

гр. Бургас – 8000

Обявяване на резултатите – 24.10.2025 г. на сайта на ЦПЛР – Бургас:

 https://www.odk-burgas.com/
Организаторите ще уведомят по подходящ начин наградените автори.

Церемонията за  връчване на наградите ще се състои на 28 октомври 2025г. от 17,30 часа в Културен център „Морско казино”.
ВСИЧКИ ТВОРБИ, КОИТО УЧАСТВАТ В КОНКУРСА „ МОРЕТО НЕ Е ЗА ЕДНА ВАКАНЦИЯ” ОСТАВАТ ВЪВ ФОНДА НА ЦПЛР- БУРГАС И НЕ СЕ ВРЪЩАТ НА ТЕХНИТЕ АВТОРИ.
За допълнителна информация:
Тел: 0886029209- Атанасия Петрова- организатор в ЦПЛР- Бургас
